

VLADA REPUBLIKE HRVATSKE

Zagreb, 12. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Vrsi za zaduženje kod BKS – leasing Croatia d.o.o., Zagreb |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o davanju suglasnosti Općini Vrsi za zaduženje**

**kod BKS – leasing Croatia d.o.o., Zagreb**

I.

 Daje se suglasnost Općini Vrsi za zaduženje kod BKS – leasing Croatia d.o.o., Zagreb, u iznosu od 78.662,50 eura, s rokom otplate kredita od pet godina (60 mjesečnih rata), uz fiksnu godišnju kamatnu stopu od 6,15%.

 Sredstva će se koristiti za nabavku radnog vozila – bager rovokopač s malčerom, sukladno Odluci Općinskog vijeća Općine Vrsi o zaduživanju putem financijskog leasinga, KLASA: 422-01/24-01/01, URBROJ: 2198-34-01-01-24-1 od 13. lipnja 2024. i Odluci izmjeni i dopuni Odluke o zaduživanju putem financijskog leasinga, KLASA: 422-01/24-01/01, URBROJ: 2198-34-01-01-24-7 od 26. rujna 2024.

II.

Radi ostvarenja zaduženja iz točke I. ove Odluke, zadužuje se Općina Vrsi da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Vrsi podnijela je Ministarstvu financija zahtjev KLASA: 422-01/24-01/01, URBROJ: 2198-34-03-05-24-7 od 27. lipnja 2024. te nadopunu zahtjeva KLASA: 422-01/24-01/01, URBROJ: 2198-34-03-05-24-8 od 27. rujna 2024. za dobivanje suglasnosti Vlade Republike Hrvatske za zaduženje kod BKS – leasing Croatia d.o.o., Zagreb, u iznosu od 78.662,50 eura, s rokom otplate kredita od pet godina (60 mjesečnih rata), uz fiksnu godišnju kamatnu stopu od 6,15%.

Sredstva će se koristiti za nabavku radnog vozila – bager rovokopač s malčerom, sukladno Odluci Općinskog vijeća Općine Vrsi o zaduživanju putem financijskog leasinga, KLASA: 422-01/24-01/01, URBROJ: 2198-34-01-01-24-1 od 13. lipnja 2024. i Odluci izmjeni i dopuni Odluke o zaduživanju putem financijskog leasinga, KLASA: 422-01/24-01/01, URBROJ: 2198-34-01-01-24-7 od 26. rujna 2024.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Vrsi u 2023. godini, umanjeni za prihode iz članka 121. stavka 4. Zakona o proračunu, iznosili su 2.604.776,00 eura. Udio godišnjeg obroka (anuiteta) traženog kredita u ostvarenim prihodima iznosi 0,72%, a ako se tomu pribroji dospjele obveze, tada je ukupna obveza Općine 7,31%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Vrsi.